หนุ่มเสียความรู้สึก เปิดใจหลังเห็นคลิปสาวใช้เท้าเลื่อนรถทั้งที่ใส่เกียร์ว่าง
หนุ่มเสียความรู้สึก รปภ.บอกให้จอดรถขวางคันแล้วใส่เกียร์ว่างไว้ กลับโดนสองสาวใช้เท้าดันเลื่อนรถ จนเป็นรอยข่วน ด้านโซเชียลเสียงแตกมีทั้งไม่เห็นด้วย กับมองว่าแรงผู้หญิงอาจเข็นไม่ไหวเฟซบุ๊ก Arthit Buaphet โพสต์คลิปเหตุการณ์ภายในปั๊มน้ำมันแห่งหนึ่งมีผู้หญิง 2 คนกำลังช่วยกันใช้เท้าเลื่อนรถ โดยระบุข้อความอ้างว่า ช่วยกันแชร์หน่อยครับ คนแบบนี้ไร้มารยาทวันนี้ผมได้ไปทำธุระแถวๆ สุวรรณภูมิ แล้วยามที่ดูแลปั๊มบอกให้จอดขวางเขาไว้ แต่ไม่ได้ล็อกอะไรไว้เลยเพื่อให้เข็นได้เขามาถึงเขาไม่ใช้มือเข็น เขาใช้เท้าถีบ ที่บ้านเขาสอนมาแบบนี้หรอครับ มารยาทหัดใช้บ้างนะครับ ไม่ใช่ทำแบบนี้ พี่ยามที่ดูแลปั๊มได้ถ่ายทะเบียนรถไว้ให้ แล้วก็พี่รถคันข้างๆ เขาถ่ายวิดีโอไว้ ขอบคุณครับอย่างไรก็ตาม ในเวลาต่อมาได้มีคนเข้ามาแสดงความคิดเห็นแบ่งเป็น 2 ฝ่าย โดยมีทั้งฝ่ายที่มองว่า สาเหตุที่ใช้เท้าเพราะแรงผู้หญิงอาจเข็นไม่ไหว ขณะที่บางส่วนมองว่า รถใครใครก็รัก หากเข็นไม่ไหวจริงๆ ก็ควรขอแรงให้คนช่วยเข็น หากรถได้รับความเสียหายใครจะรับผิดชอบล่าสุด วันที่ 28 ม.ค.63 ทีมข่าวไทยรัฐออนไลน์ได้สอบถามไปยังเจ้าของโพสต์ เปิดเผยว่า หลังเกิดเหตุรถเป็นรอยข่วนแมวนิดหน่อย ตนเองได้ทำเรื่องเคลมประกันและเข้าแจ้งความไปแล้ว ส่วนคู่กรณียังไม่ได้ติดต่อกลับมาเลย ซึ่งทางเจ้าหน้าที่ตำรวจได้ติดต่ออีกฝ่ายไปแล้ว แต่ทางคู่กรณีบอกว่าเขาไม่ผิดเขาไม่รับผิดชอบ(ดูคลิป คลิกที่นี่)Arthit Buaphet
หนุ่มเสียความรู้สึก รปภ.บอกให้จอดรถขวางคันแล้วใส่เกียร์ว่างไว้ กลับโดนสองสาวใช้เท้าดันเลื่อนรถ จนเป็นรอยข่วน ด้านโซเชียลเสียงแตกมีทั้งไม่เห็นด้วย กับมองว่าแรงผู้หญิงอาจเข็นไม่ไหว 
ใช้เท้าเข็นรถ,เข็นรถ,จอดขวาง,ใส่เกียร์ว่าง,ถีบรถ,ข่าวโซเชียล,ข่าวทั่วไป